《越中五咏·野无讌集》
宋代·林概

碧树阴浓曲沼滨，赏心何处乐游频。
东吴景物兰亭晚，西洛烟光梓泽春。
香散落梅忘怨笛，绿铺幽草妒芳茵。
风云流散苦无定，且学阳池倒载身。

作者简介：字端甫，福清人，高之子也。景祐进士，试礼部第一，以秘书省校书郎知长兴县。后官至集贤校理，卒。所著有史论百篇，《辨国语》四十篇。子旦。旦，字次中，嘉祐进士。熙宁中，由著作佐郎，历监察御史里行，甫五月，以论李定事罢。久之，乃起签书淮南判官。元祐初，复拜殿中侍御史，甫莅职，即疏论：蔡确、章惇既去，其余党常怀丑正恶直之心，愿留宸虑，以折邪谋”。又论“吕惠卿、邓绾虽贬斥，未足尽其罪，乞投散地，以谢天下。”旦在台，多所弹纠，悉协公论。出为淮南转运使。子肤，亦有名，坐元符上书，陷党籍。